b'\n_START_ARTICLE_\nPekka Koskinen\n_START_PARAGRAPH_\nPekka Tapio Koskinen (1. tammikuuta 1943 Helsinki \xe2\x80\x93 14. elokuuta 2011 Helsinki) oli Helsingin yliopiston rikosoikeuden professori. H\xc3\xa4nen rikoslains\xc3\xa4\xc3\xa4d\xc3\xa4nt\xc3\xb6\xc3\xb6n antamaansa panosta pidet\xc3\xa4\xc3\xa4n erityisen merkitt\xc3\xa4v\xc3\xa4n\xc3\xa4._NEWLINE_Pekka Koskinen suoritti ylioppilastutkinnon Helsingin lyseossa 1961 ja valmistui oikeustieteen kandidaatiksi Helsingin yliopistosta 1965. H\xc3\xa4n v\xc3\xa4itteli oikeustieteen tohtoriksi vuonna 1973 v\xc3\xa4it\xc3\xb6skirjalla Yksitekoisesta rikosten yhtymisest\xc3\xa4. H\xc3\xa4n teki pitk\xc3\xa4n uran Helsingin yliopistossa: h\xc3\xa4n aloitti rikosoikeuden assistenttina 1968 ja hoiti oppiaineen apulaisprofessorin virkaa vuodet 1970\xe2\x80\x931973 ja professorin virkaa 1974\xe2\x80\x932007; vuosina 1974\xe2\x80\x931977 h\xc3\xa4n hoiti my\xc3\xb6s osaa prosessioikeuden ruotsinkielisen professorin virasta._NEWLINE_Koskinen osallistui Kriminaalihuoltoyhdistyksen toimintaan 1974\xe2\x80\x931996. H\xc3\xa4n teki pitk\xc3\xa4n p\xc3\xa4iv\xc3\xa4ty\xc3\xb6n my\xc3\xb6s oikeusministeri\xc3\xb6n asettamassa rikoslakiprojektissa j\xc3\xa4senen\xc3\xa4 ja puheenjohtajana (1980\xe2\x80\x931999). Projektissa suoritettiin laaja rikoslain uudistus. Koskinen osallistui lainvalmisteluun ja toimi vuosikymmeni\xc3\xa4 eduskunnan arvostamana asiantuntijana._NEWLINE_Koskinen julkaisi ja toimitti useita teoksia rikosoikeuden alalta.'